
CONSILIUL JUDEŢEAN

HOTĂRÂRE

privind aprobarea Listei de prioritate pentru repartizarea  locuințelor A.N.L. tinerilor specialiști din sănătate
Consiliul Judeţean Bistriţa-Năsăud, întrunit în şedinţă ordinară în data de 31.10.2018, în prezența a 28 consilieri judeţeni;


Având în vedere:

· Expunerea de Motive nr.21980 din 25.10.2018 a Preşedintelui Consiliului Judeţean Bistriţa-Năsăud;
· raportul comun nr.21983 din 25.10.2018 al Direcției economice și Direcției administrație locală din cadrul Consiliului Judeţean Bistriţa-Năsăud;
· Raportul Comisiei de analiză a cererilor pentru închirierea locuințelor tinerilor specialiști din sănătate nr.IIC/21735 din 23.10.2018;
· prevederile Hotărârii Consiliului Județean Bistrița-Năsăud nr.82 din 04.07.2018 privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor construite de Agenția Națională pentru Locuințe, destinate închirierii pentru tineri specialiști din domeniul sănătății, cu modificările și completările ulterioare;
· prevederile Hotărârii Consiliului Județean Bistrița-Năsăud nr.105 din 23.08.2018 pentru aprobarea Regulamentului privind cadrul, modalitatea de analiză și soluționare a cererilor de repartizare a locuințelor construite de Agenția Națională pentru Locuințe, destinate închirierii tinerilor specialiști din sănătate, administrarea, exploatarea și închirierea acestora;

· prevederile Hotărârii Consiliului Județean Bistrița-Năsăud nr.106 din 23.08.2018 privind aprobarea structurii și desemnarea reprezentanților Consiliului Județean Bistrița-Năsăud în Comisia de analiză a cererilor pentru închirierea locuințelor tinerilor specialiști din sănătate;
· prevederile art.2 alin.(1) lit.c), alin.(6^1), art.8 și art.23 din Legea nr.152/1998 privind înființarea Agenției Naționale pentru Locuințe, republicată, cu modificările și completările ulterioare;
· prevederile art.3, art.14, art.15, art.19^1 din Anexa la Hotărârea Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998 privind înființarea Agenției Naționale pentru Locuințe, cu modificările și completările ulterioare;
· prevederile Contractului nr.IICa/16036/13781/292/03.11.2016 încheiat între Agenția Națională pentru Locuințe, Județul Bistrița-Năsăud, prin Consiliul Județean Bistrița-Năsăud și Direcția de Sănătate Publică Bistrița-Năsăud;
· prevederile Actului adițional nr.1 la Contractul nr.IICa/16036/ 13781/292/03.11.2016, înregistrat sub nr.IICa/2353/13407/302/22.12.2017, încheiat între Agenția Națională pentru Locuințe, Județul Bistrița-Năsăud prin Consiliul Județean Bistrița-Năsăud și Direcția de Sănătate Publică Bistrița-Năsăud;
- raportul nr.IBa/22329 din 31.10.2018 al Comisiei economice;

- raportul nr.IBa/22328 din 31.10.2018 al Comisiei de administrație;
- raportul nr.IBa/22326 din 31.10.2018 al Comisiei de cultură.
În temeiul prevederilor art.91 alin.(1) lit.f), art.97 și art.115 alin.(1) lit.c) din Legea nr.215/2001 – Legea administraţiei publice locale, republicată, cu modificările şi completările ulterioare,
HOTĂRĂŞTE:

Art.1 (1) Se aprobă Lista de prioritate pentru repartizarea locuințelor A.N.L. tinerilor specialiști din sănătate, conform Anexei nr.1 care face parte integrantă din prezenta hotărâre. 

(2) Se aprobă Lista solicitanților care nu au acces la locuințele construite de Agenția Națională pentru Locuințe și destinate închirierii tinerilor specialiști din sănătate, conform Anexei nr.2 care face parte integrantă din prezenta hotărâre. 
        (3) Listele aprobate la alin.(1) și (2) pot fi contestate în termen de 7 zile de la publicarea pe site-ul Consiliului Județean Bistrița-Năsăud www.portalbn.ro. Contestațiile sunt adresate Președintelui Consiliului Județean Bistrița-Năsăud și se depun la registratura instituției.
Art.2 Prezenta hotărâre a fost adoptată cu un număr 27 de voturi "pentru'' și 1 consilier județean nu a participat la vot.
        Art.3 Prezenta hotărâre se aduce la cunoștință publică prin afișare la sediul Consiliului Județean Bistrița-Năsăud și publicare pe site-ul instituției www.portalbn.ro.
Art.4 Cu ducerea la îndeplinire a prevederilor prezentei hotărâri se încredințează Direcția economică, Direcția administrație locală, Arhitectul șef și Direcția tehnică, investiții, lucrări publice.


Art.5 Prezenta hotărâre se comunică de către Serviciul administrație și relații publice cu:


    - Direcția economică;


    - Direcția administrație locală;

            - Arhitectul șef;

            - Direcția tehnică, investiții, lucrări publice;

            - Direcția de Sănătate Publică Bistrița-Năsăud;

            - Instituția Prefectului Județul Bistrița-Năsăud.
        PREŞEDINTE                                      Contrasemnează

       EMIL RADU MOLDOVAN                       SECRETARUL JUDEŢULUI
                                                                        MICA OPREA

Nr. 147
Din 31.10.2018

